钦定古今图书集成/方舆汇编/职方典/第1104卷 > 《述异记》所谓南中子母竹也又名孝竹
## 钦定古今图书集成/方舆汇编/职方典/第1104卷 > 《述异记》所谓南中子母竹也又名孝竹

麻竹　《广州记》：“石麻之竹，劲而利，削以为刀，切象皮如切芋。”

猫儿竹　《华夷考》曰：“猫儿竹，五大者，茎七、八寸，高而坚实。笋生冬春之交。”

箭竹　《尔雅》曰：“篠箭。” 谢灵运《山居赋》：“二箭殊叶。” 自注云：“苦箭大叶，笄箭小叶。”

淡竹　：《图经》曰：“甘竹，似篁而茂” ，即淡竹也。《通志》曰：“肉薄，节间有粉，南人烧以取沥。”

苦竹　：《图经》曰：“出闽中者，本极粗大笋，味殊苦，不可啖。” “《齐民要术》有青苦、紫苦、黄苦、白苦。” 谢灵运《山居赋》曰：“四苦齐味。”

赤竹　：王彪之《闽中赋》曰：“竹则苞甜，赤苦。” 《石竹　通志》曰：“节疏而平，可为器用。”

桃枝竹　：《尔雅》：桃枝四寸有节。” 郭注曰：“今桃枝节间相去多四寸。” “《尚书顾命》云：“敷重蔑席。” 孔安国曰：“蔑，桃枝竹。” 《周礼》所谓“次席黼经是也。” 《竹谱》云：“编之滑劲，可以为席。一名桃笙，一名蒲葵竹。绿竹　，其叶繁茂，其笋最佳。” 苏子瞻谓之玉版禅师。

斑竹　节间有斑文，似湘妃泪痕。所馀者又有一种名“潇湘竹。”

黄竹　：《通志》曰：“小而黄色，一名界金竹。”

紫竹　宋子京《方物记》曰：“园池亦种为玩，身似并闾。”

长枝竹　：《通志》曰：“丝之可以为器。”

凤尾竹　：《通志》曰：“梢叶森，状如凤尾。”

钓竹　：宋子京《方物记》曰：“弱梢垂地者曰钓丝竹。” 《通志》曰：“其尾下垂如钓，一名绵竹。”

人面竹　：《华夷考》曰：“节密而凸，宛如人面，故名。”